Előterjesztés Zalakaros Város Önkormányzat Képviselőtestülete 2020. február 13-án tartandó ülésére
Napirend címe: Zalakaros Város Önkormányzata Képviselőtestületének az
                           Önkormányzati Környezetvédelmi Alapról szóló 14/2005.(VI.10) számú
                           rendeletének hatályba tartásának vizsgálata
Előterjesztést készítette: Bognár Ottó Péter településüzemeltetési ügyintéző
			            
Tisztelt Képviselőtestület!
A Zalakarosi Közös Önkormányzati Hivatal felülvizsgálta a természeti környezet védelmét szolgáló, arra pénzügyi forrásokat biztosító, az Önkormányzati Környezetvédelmi Alapról szóló 14/2005. (VI.10.) számú rendeletét.
A 14/2005. (VI.10.) számú ör. 4. § (2) bekezdése alapján a képviselőtestület a költségvetésről szóló rendeletében évente határozza meg az Alapot a költségvetés részeként (külön címen a bevételi és kiadási tervszámát). 
A költségvetésben az Alap meghatározására eddig még nem került sor, az egyéb bevételi források a Járási Hivatalok megalakulásával és a hatáskörök átadásával megszűntek,  így az Alap felhasználására sem kerülhetett sor, illetve a rendeletben megfogalmazott célok elérését, a környezetvédelmi és természetvédelmi feladatok végrehajtását az Önkormányzat eddig is más forrásokból (dologi kiadások, céltartalékok, stb…) biztosította.
Tekintettel a fentiekre javaslom a rendelet hatályon kívül helyezését.
Rendeleti javaslat:
Zalakaros Város Önkormányzata Képviselőtestületének
……./2020. (………….) önkormányzati rendelete
[bookmark: _Hlk31018830]az Önkormányzati Környezetvédelmi Alapról szóló 14/2005. (VI.10.) önkormányzati rendelete hatályon kívül helyezéséről
Zalakaros Város Önkormányzata Képviselőtestülete a jogalkotásról szóló 2010. évi CXXX. törvény 13. § (2) bekezdésében foglalt felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:
1. §.
Hatályát veszti Zalakaros Város Önkormányzata Képviselőtestületének az Önkormányzati Környezetvédelmi Alapról szóló 14/2005. (VI.10.) számú önkormányzati rendelete.

2. §.

A rendelet a kihirdetést követő napon lép hatályba és hatályba lépését követő napon hatályát veszti.
	Novák Ferenc                                                     		Szabóné dr. Csányi Marianna
	polgármester                                                                 	    	       jegyző

Záradék:
Ez a rendelet a Zalakarosi Közös Önkormányzati Hivatal hirdetőtáblájára történő kifüggesztéssel kihirdetve.

Zalakaros, 2020. .....................
								    	 Szabóné dr. Csányi Marianna
               							                    jegyző

Előzetes hatásvizsgálat
Zalakaros Város Önkormányzata Képviselőtestületének
……./2020. (………….) önkormányzati rendelete
az Önkormányzati Környezetvédelmi Alapról szóló 14/2005. (VI.10.) önkormányzati rendelete hatályon kívül helyezéséről

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.
A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 
Társadalmi-gazdasági hatása: A rendeletalkotásnak társadalmi, gazdasági hatása nincs.
Környezeti, egészségi körülmények: A környezetvédelmi és természetvédelmi feladatok végrehajtására az Önkormányzat eddig is biztosított forrást.
Adminisztratív terheket befolyásoló hatása: A rendelet módosítása az adminisztratív terhek tekintetében nem jelent változást.
Egyéb hatása: Nincs.
A rendelet megalkotásának szükségessége: A szükségtelenné váló rendelet hatályon kívül helyezése
A rendelet megalkotása elmaradása esetén várható következmények: A dereguláció elmaradásával szükségtelenné váló rendelet maradna hatályba, ami növeli a jogbizonytalanságot.
A rendelet alkalmazásához szükséges feltételek: A rendelet alkalmazásának személyi, szervezeti feltételei Zalakarosi Közös Önkormányzati Hivatalnál rendelkezésre álltak. 
Zalakaros, 2020. január 27.							
Szabóné dr. Csányi Marianna
								                 Jegyző 

Gazdasági Bizottság és a Humánpolitikai és Ügyrendi Bizottság határozata:

A bizottság javasolja a képviselőtestület számára az előterjesztés szerinti rendeleti javaslat elfogadását.

